smcproject/ml-wiki-sentences huggingface dataset:
ആലപ്പുഴ ജില്ലയിലെ കളർകോട്ടു നിന്നും ആരംഭിച്ച് കോട്ടയം ജില്ലയിൽ ചങ്ങനാശ്ശേരി നഗരത്തിൽ പെരുന്ന മന്നം സ്ക്വയറിൽ ഈ പാത അവസാനിക്കുന്നു.
പ്രധാനമായും ദേശീയപാത 544-നെയും (പഴയ ദേശീയപാത 47 ) എം.സി. റോഡിനേയും ബന്ധിപ്പിക്കുന്ന ഈ റോഡ് കുട്ടനാട്ടിലെ ഏറ്റവും പ്രധാന റോഡാണ്.
1955-ൽ തിരു-കൊച്ചി രാജപ്രമുഖൻ ശ്രീ ചിത്തിര തിരുനാൾ ബാലരാമവർമ്മയുടെ കാലത്താണ് ആലപ്പുഴ-ചങ്ങനാശ്ശേരി റോഡ് നിർമ്മിക്കുന്നത്.
പട്ടം താണുപിള്ളയായിരുന്നു തിരു-കൊച്ചി മുഖ്യമന്ത്രി.
അന്നത്തെ പ്രധാന തുറമുഖപട്ടണമായ ആലപ്പുഴയെയും മധ്യകേരളത്തിലെ പ്രധാന വ്യാപാരകേന്ദ്രമായ ചങ്ങനാശ്ശേരിയേയും കരമാർഗ്ഗം കുട്ടനാട്ടിലൂടെ ബന്ധിപ്പിക്കുന്നതുമൂലം ഉണ്ടാവുന്ന പുരോഗതികൾ പഠന വിധേയമാക്കുകയുണ്ടായി (1954-ലെ കുട്ടനാട്‌ വികസന സമിതി [കുട്ടനാട്‌ ഡവലപ്പ്‌മെന്റ്‌ സ്‌കീം] പഠന റിപ്പോർട്ട്).
പുതിയ റോഡു സംരംഭത്തെ അന്ന് കുട്ടനാട്ടിലെ സർവ്വജനങ്ങളും പിന്തുണച്ചു.
പലരുടെ സ്ഥലങ്ങളും ഇതുമൂലം നഷ്ടപ്പെട്ടെങ്കിലും പൊതുവായി ആരും തന്നെ ഇതിനെ എതിർത്തില്ല.
കുട്ടനാട്ടിലെ ആദ്യ റോഡായ എ.സി. റോഡിന്റെ പ്രാരംഭ ജോലികൾ ആരംഭിച്ചത് ആലപ്പുഴയിലെ കൈതവനയിൽ നിന്നുമായിരുന്നു.
ഇന്ന് ഈ പ്രദേശം കളർകോട് എന്നാണ് പൊതുവെ അറിയപ്പെടുന്നത്.
സമുദ്രനിരപ്പിൽ നിന്നും 2.2 മീ താഴെ മുതൽ 0.6 മീ മുകളിൽ വരെയാണ് കുട്ടനാടിന്റെ ഉയരം.
സമുദ്രനിരപ്പിനു താഴെയുള്ള കുട്ടനാട്ടിൽ റോഡ് നിർമ്മാണം ദുഷ്കരമായിരുന്നു.
കുട്ടനാട്ടിലെ ചതുപ്പു നിറഞ്ഞ മണ്ണ് (ചെളി) ഒരു വശത്തു നിന്നും എടുത്ത് മറുവശത്തിട്ട് സമാന്തരമായി റോഡ് വെട്ടി ചങ്ങനാശ്ശേരി ലക്ഷ്യമാക്കി പണി തുടങ്ങി.
ആലപ്പുഴയിലെ കൈതവനയിൽ നിന്നും തുടങ്ങിയ റോഡുപണി മാമ്പുഴക്കരിക്ക് കിഴക്കുവശംവരെ എത്തി വലിയ കുഴപ്പമൊന്നും ഇല്ലാതെ എത്തി.
ഈ ദിശയിൽ മുൻപോട്ട് റോഡുവെട്ടിയാൽ ചങ്ങനാശ്ശേരിക്കു പകരം തിരുവല്ലയ്ക്കടുത്തുള്ള മുത്തൂറ്റ് എം.സി. റോഡിലായിരിക്കും എത്തിച്ചേരുകയെന്ന് അപ്പോഴാണ് മനസ്സിലാക്കുന്നത്.
തന്മൂലം മാമ്പുഴക്കരിയിൽനിന്നും റോഡിന്റെ ദിശ അല്പം വടക്കോട്ട് മാറ്റുകയും പെരുന്നയിൽ എം.സി. റോഡിൽ എത്തിചേർക്കുകയും ചെയ്തു.
ഇതു മൂലം എ.സി. റോഡിലുണ്ടായ പ്രധാന വളവാണിത് ( കോരവളവ് ).
ഒരു വശത്തു നിന്നും ചെളിയെടുത്ത് മറുവശത്ത് ഇട്ട് ഉണ്ടാക്കിയ റോഡിനു സമാന്തരമായി തെക്കുവശത്ത് ഒരു പുതിയ നദി രൂപാന്തരം കൊണ്ടു.
ഇതിനു പുതിയ ആർ എന്നർത്ഥം വരുന്ന പുത്തനാർ എന്നു പേരിട്ടു.
എ.സി. റോഡിൽ ചങ്ങനാശ്ശേരിയിലെ മനയ്ക്കച്ചിറ മുതൽ ആലപ്പുഴയിലെ കൈതവന വരെ പുത്തനാർ റോഡിനു സമാന്തരമായിട്ടുണ്ട്.
1957-ൽ പതിനൊന്നു പാലങ്ങളുടെ പണിപൂർത്തിയാക്കി എ.സി. റോഡ് പൊതു ജനങ്ങൾക്കായി തുറന്നു കൊടുത്തു.
നവകേരളത്തിലെ ആദ്യ റോഡുകളിൽ ഒന്നായിരുന്നു ഇത്.
പക്ഷേ അപ്പോഴും മൂന്നു വലിയപാലങ്ങളുടെ പണി പൂർത്തീകരിക്കാൻ സാധിച്ചിരുന്നില്ല.
അതിനും വളരെ വർഷങ്ങൾക്കു ശേഷം മണിമലയാറ്റിനു മുകളിലൂടെയുള്ള കിടങ്ങറ പാലം പൂർത്തിയാക്കി.
വീണ്ടും വളരെ വർഷങ്ങൾക്കുശേഷം ഇ.
കെ.നായനാർ മുഖ്യമന്ത്രിയായിരുന്ന കാലയളവിൽ പമ്പാനദിക്കു മുകളിലൂടെയുള്ള നെടുമുടിയിലേയും, പള്ളാത്തുരുത്തിയിലേയും പാലങ്ങൾ പൂർത്തിയാക്കി, ഒരേ ദിവസം തന്നെ പൊതുജനങ്ങൾക്ക് തുറന്നു കൊടുക്കുകയും ചെയ്തു.
കുട്ടനാടിനെ നെടുകെ പിളർന്നുകൊണ്ട്‌ ആദ്യമായി നിർമ്മിച്ച റോഡാണ് ആലപ്പുഴ -- ചങ്ങനാശ്ശേരി റോഡ്.
എ.സി. റോഡിന്റെ വരവോടെ തുടക്കമിട്ട ഗതാഗത വിപ്ലവം കുട്ടനാടിനേയും ആലപ്പുഴയേയും ഒരുപോലെ പുരോഗതി കൈവരിക്കുന്നതിൽ സഹായിച്ചു.
എ.സി. റോഡിലെ പാലങ്ങൾ പള്ളാത്തുരുത്തി പാലം
എ.സി റോഡിലെ നീളം കൂടിയ മൂന്നു പാലങ്ങളിലൊന്നാണ് പള്ളാത്തുരുത്തി പാലം .
ഇത് കൈനകരി പഞ്ചായത്തിനെ പരസ്പരം ബന്ധിപ്പിക്കുന്നു.
പാലം സ്ഥാപിക്കുന്നതിനു മുൻപ് അക്കരെയെത്തുവാനായി വള്ളത്തിലാണ് യാത്രാസൗകര്യം ഒരുക്കിയിരുന്നത്.
പമ്പാനദിയുടെ മുകളിലൂടെയുള്ള പള്ളാത്തുരുത്തിപാലം -- പനോരമിക് ദൃശ്യം
എ.സി. റോഡിൽ മുൻപ് 14 പാലങ്ങളും നിരവധി കലുങ്കുകളും ഉണ്ടായിരുന്നു.
ഇതിൽ മൂന്നു പാലങ്ങൾ നീളംകൂടിയവയാണ്, അവ പമ്പാനദിയുടെ രണ്ടു കൈവഴികൾക്കും മണിമലയാറിനും മുകളിലൂടെയുള്ളവയാകുന്നു.
ഈ പാലങ്ങൾ വന്നിട്ട് അധിക കാലം ആയിട്ടില്ല, മുൻപ് ചങ്ങനാശ്ശേരിയിൽ നിന്നും കിടങ്ങറവരെയും അവിടെ നിന്നും വീണ്ടും നെടുമുടിവരെയും വീണ്ടും നെടുമുടിയിൽ നിന്നും പള്ളാത്തുരുത്തിവരെയും അതിനുശേഷം പള്ളാത്തുരുത്തിയിൽ നിന്നും ആലപ്പുഴയ്ക്കും കയറി ഇറങ്ങി യാത്ര ചെയ്യണമായിരുന്നു.
എ.സി. റോഡ് കിടങ്ങറയിൽ, പുത്തനാർ സമീപം പമ്പയാറിനു മുകളിലൂടെയുള്ള നെടുമുടിപ്പാലവും , ബോട്ടുജെട്ടിയും ആലപ്പുഴ-ചങ്ങനാശ്ശേരി റോഡിന്റെ രൂപരേഖ (റോഡിനു സമാന്തരമായുള്ള പുത്തനാറും കാണാം) ചങ്ങനാശ്ശേരിയിൽനിന്നും തുടങ്ങുന്ന രീതിയിൽ മനയ്ക്കച്ചിറ പാലം (ഒന്നാം പാലം) കോട്ടയം തോട് പാലം ( ആലപ്പുഴ , കോട്ടയം ജില്ലകളെ തിരിക്കുന്ന തോടാണിത്) കിടങ്ങറ ബസാർ പാലം (ഇന്ന് ഇത് കലുങ്കായി മാറി) കിടങ്ങറ പാലം ( മണിമലയാർ ) മാമ്പുഴക്കരി പാലം രാമങ്കരി പാലം പള്ളികൂട്ടുമ്മ പാലം (ഇന്ന് ഇത് കലുങ്കായി മാറി) ഒന്നാംകര പാലം മങ്കൊമ്പ് പാലം നെടുമുടി പാലം ( പമ്പാനദി ) പൊങ്ങ പാലം പണ്ടാരക്കളം പാലം പള്ളാത്തുരുത്തി പാലം ( പമ്പാനദി ) കൈതവന പാലം (ഒന്നാം പാലം) എ.സി. റോഡിനടുത്തുള്ള പ്രധാന സ്ഥലങ്ങൾ A.C. Road എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കളർകോട് - ആലപ്പുഴ കൈതവന ദർശനപുരം പള്ളാത്തുരുത്തി നെടുമുടി മങ്കൊമ്പ് പള്ളികൂട്ടുമ്മ രാമങ്കരി വേഴപ്ര മാമ്പുഴക്കരി കോരവളവ് കിടങ്ങറ മനയ്ക്കച്ചിറ പെരുന്ന - ചങ്ങനാശ്ശേരി ചിത്രശാല മന്നം സ്ക്വയർ -- പെരുന്ന എ.സി. റോഡിനരുകിലെ നെൽപ്പാടം -- നെടുമുടി അവലംബം ↑ ↑ http://www.kuttanadpackage.in/index.php?option=com_content view=article id=77 Itemid=71 ↑ കുട്ടനാട് പാക്കേജ് -- ചരിത്രം ↑
എ.സി. ശ്രീഹരി ഇംഗ്ലീഷ് വിലാസം https://ml.wikipedia.org/wiki/A.
_Sreehari എ.സി. ശ്രീഹരി
ഉത്തരാധുനിക മലയാള കവിതാരംഗത്തെ ഒരു കവിയാണ് എ.സി. ശ്രീഹരി .
ഡി.സി. ബുക്സ് 1999-ൽ പ്രസിദ്ധീകരിച്ച 'യുവകവിതക്കൂട്ടം' എന്ന പുസ്തകത്തിലും, സാഹിത്യ പ്രവർത്തക സഹകരണ സംഘം 2001-ൽ പ്രസിദ്ധീകരിച്ച 'കവിതയുടെ നൂറ്റാണ്ട്' എന്ന പുസ്തകത്തിലും കവിതകൾ വന്നിട്ടുണ്ട്.
എ.സി. ശ്രീഹരിയുടെ കവിതകൾ കേരളത്തിലെ സർവ്വകലാശാലകളിൽ പാഠപുസ്തകമായി പഠിപ്പിക്കുന്നുണ്ട് .
1969 നവംബർ 24 കണ്ണൂർ ജില്ലയിലെ പയ്യന്നൂരിനടുത്ത്‍ ആലപ്പടമ്പ് ഗ്രാമത്തിൽ എ.സി. ദാമോദരൻ നമ്പൂതിരിയുടെയും സാവിത്രി അന്തർജ്ജനത്തിന്റെയും മകനായി ജനിച്ചു.
കുറുവേലി വിഷ്ണുശർമ്മ എ.എൽ.പി. സ്കൂളിൽ പ്രാഥമികവിദ്യാഭ്യാസം.
മാത്തിൽ ഗവ.
ഹയർസെക്കൻഡറി സ്കൂൾ, നെഹ്റു ആർട്സ് ആൻഡ് സയൻസ് കോളേജ്, കാഞ്ഞങ്ങാട് എന്നിവിടങ്ങളിൽ തുടർ വിദ്യാഭ്യാസം.
പയ്യന്നൂർ കോളേജിൽനിന്ന് ഇംഗ്ലീഷിൽ ബിരുദവും സെന്റ് ജോസഫ്സ് കോളേജ്, ദേവഗിരിയിൽനിന്ന് ബിരുദാനന്തരബിരുദവും നേടി.
മഹാത്മാഗാന്ധി സർ‌വ്വകലാശാലയിൽ എം.ഫിൽ.
2015-ൽ കണ്ണൂർ സർ‌വ്വകലാശാലയിൽനിന്ന് 'മലയാള ജനപ്രിയ കലാസിനിമയിലെ ആണത്തനിർമ്മാണം' എന്ന വിഷയത്തിൽ ഗവേഷണം പൂർത്തിയാക്കി.
ഇപ്പോൾ പയ്യന്നൂർ കോളേജിൽ ഇംഗ്ലീഷ് അദ്ധ്യാപകനായി പ്രവർത്തിക്കുന്നു.
ഭാര്യ: സംഗീത.
കെ. മകൻ: എ.സി. ശ്രീഹർഷൻ.
പുരസ്കാരങ്ങൾ എൻ.എൻ. കക്കാട് അവാർഡ്(1996) വി.ടി.കുമാരൻ അവാർഡ്(1997) വൈലോപ്പിള്ളി അവാർഡ്(1999) പുസ്തകങ്ങൾ വായനാവികൃതി-കവിതാസമാഹാരം -ഡി.
സി. ബുക്സ് കോട്ടയം,2006 ഇടച്ചേരി (തിരക്കവിത‌) - എ.സി. ബുക്സ് പയ്യന്നൂർ Locating the Local in literature and films-പുസ്തകഭവൻ പയ്യന്നൂർ-2018 അവലംബം എ.സി.ശ്രീഹരിയുടെ കവിതകൾ Archived 2007-09-27 at the Wayback Machine .
എ.സി.ശ്രീഹരിയുടെ ബ്ലോഗ് ↑ http://www.kannuruniversity.ac.in/syllabus/malayalamnew.pdf Archived 2011-10-15 at the Wayback Machine .
പേജ് 22 ↑ ISBN 9789384110604
എ.സി. ഷണ്മുഖദാസ് ഇംഗ്ലീഷ് വിലാസം https://ml.wikipedia.org/wiki/A.
_Shanmugha_das
കേരളത്തിലെ മുൻ ആരോഗ്യ വകുപ്പ് മന്ത്രിയും ആറ്, ഏഴ്, എട്ട്, ഒൻപത്, പത്ത്, പതിനൊന്ന് നിയമസഭകളിലെ അംഗവുമായിരുന്നു എ.സി. ഷൺമുഖദാസ് (5 ജനുവരി 1939 - 27 ജൂൺ 2013).
തുടർച്ചയായി 25 വർഷം എം.എൽ.എ.ആയിരുന്നു.
32 വർഷം ബാലുശ്ശേരി മണ്ഡലത്തെയാണ് അദ്ദേഹം നിയമസഭയിൽ പ്രതിനിധീകരിച്ചത്.
കണ്ണൂർ ധർമടം സ്വദേശി ചീനാൻ കുഞ്ഞിരാമന്റെയും അണിയേരി വെങ്ങിലാട്ട് ശാരദാമ്മയുടെയും മകനായി ജനിച്ചു.
വിദ്യാർത്ഥി പ്രസ്ഥാനത്തിലൂടെ രാഷ്ട്രീയത്തിൽ സജീവമായി.
കോട്ടയ്ക്കൽ ആയുർവേദ കോളേജിൽ വിദ്യാർഥിയായിരുന്നു.
ഗോവ വിമോചന സമരത്തിന്റെ മുന്നണിയിലുണ്ടായിരുന്നു.
യുവിന്റെയും യൂത്ത് കോൺഗ്രസിന്റെയും സംസ്ഥാന സെക്രട്ടറിയായിരുന്നു.
കോഴിക്കോട്,മലപ്പുറം ഡി.സി.സി സെക്രട്ടറി, കോഴിക്കോട് ഡിസിസി പ്രസിഡന്റ്, കെ.പി.സി.സി. സെക്രട്ടറി എന്നീ സ്ഥാനങ്ങൾ വഹിച്ചു.
എ.കെ. ആൻറണി കെ.എസ്.യു. പ്രസിഡൻറ് ആയപ്പോഴും യൂത്ത് കോൺഗ്രസ് പ്രസിഡൻറ് ആയപ്പോഴും  ഷൺമുഖദാസ് ആയിരുന്നു ജനറൽ സെക്രട്ടറി.
കെ.പി.സി.സി. പ്രസിഡൻറ്, ജനറൽ സെക്രട്ടറി എന്ന നിലകളിലും ഇരുവരും ഒരുമിച്ച് പ്രവർത്തിച്ചു.
ഇന്ദിരാഗാന്ധിയുടെ പ്രവർത്തനശൈലിയിലും നയത്തിലും വിയോജിച്ച് 1978 ൽ കോൺഗ്രസ് വിട്ടു.
1978  മുതൽ  ഇടതുമുന്നണിയോടൊപ്പം രാഷ്ട്രീയനിലപാടെടുത്തു പ്രവർത്തിച്ചു.
കോൺഗ്രസ് എസ് അഖിലേന്ത്യാ ട്രഷററും പാർലമെന്ററി പാർട്ടി നേതാവുമായിരുന്നു.
എൻ.സി.പി. ദേശീയ പ്രവർത്തകസമിതി അംഗമായും മുൻ സംസ്ഥാന പ്രസിഡന്റായും പ്രവർത്തിച്ചു.
മലബാർ മേഖലാ കാൻഫെഡ് ചെയർമാൻ, സികെജി സിംപോസിയം സ്ഥിരംസമിതി അംഗം, കേരള ഗ്രന്ഥശാലാ സംഘം കൺട്രോൾ ബോർഡ് അംഗം എന്നീ പദവികളും വഹിച്ചിട്ടുണ്ട്.
വഹിച്ച പദവികൾ വർഷം പദവി 1980 ജലസേചനമന്ത്രി 1987 ഏപ്രിൽ രണ്ടുമുതൽ 1991 ജൂൺ 17 വരെ ആരോഗ്യമന്ത്രി 1996 ജൂൺ 20 മുതൽ 2000 ജനവരി 19 വരെ ആരോഗ്യ,കായിക വകുപ്പുകളുടെ ചുമതലയുള്ള മന്ത്രി അവലംബം ↑ http://www.niyamasabha.org/codes/mem_1_8.htm ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) പുറം കണ്ണികൾ
എ.സി. സുബ്ബ റെഡ്ഡി ഗവൺമെൻ്റ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/A.
_Subba_Reddy_Government_Medical_College
ആന്ധ്രാപ്രദേശിലെ നെല്ലൂർ ജില്ലയിലാണ് എസി സുബ്ബ റെഡ്ഡി സർക്കാർ മെഡിക്കൽ കോളേജ് സ്ഥിതി ചെയ്യുന്നത്.
150 എംബിബിഎസ് സീറ്റുകൾ ഉള്ള ഇത് 2014 ൽ സ്ഥാപിതമായി.
നെല്ലൂർ ജില്ലയിലെ മുതിർന്ന നേതാവും മുൻ മുനിസിപ്പൽ ചെയർമാനുമായ അനം ചെഞ്ചു സുബ്ബ റെഡ്ഡിയുടെ പേരാണ് കോളേജിന് നൽകിയിരിക്കുന്നത്.
നെല്ലൂരിലെ ഡിഎസ്ആർ ജില്ലാ ഹെഡ്ക്വാർട്ടേഴ്സ് ആശുപത്രി 1963 മുതൽ 1968 വരെയുള്ള കാലയളവിൽ നിർമ്മിച്ചതാണ്.
അന്നത്തെ ആന്ധ്രാപ്രദേശ് മുഖ്യമന്ത്രി ശ്രീ നീലം സഞ്ജീവ റെഡ്ഡിയാണ് തറക്കല്ലിട്ടത്.
1968 ഡിസംബർ 18 ന് അന്നത്തെ കർണാടക മുഖ്യമന്ത്രി ശ്രീ വീരേന്ദ്ര പാട്ടീലും ആന്ധ്രാപ്രദേശ് മുഖ്യമന്ത്രി ശ്രീ കാസു ബ്രഹ്മാനന്ദ റെഡ്ഡിയുമാണ് ഉദ്ഘാടനം ചെയ്തത്.
കാമ്പസ് 67.5 acres (27.3 ha) ഉണ്ട്.
എ.സി. ജോസ് ഇംഗ്ലീഷ് വിലാസം https://ml.wikipedia.org/wiki/A.
C._Jose
കേരളത്തിൽ നിന്നുമുള്ള ഒരു രാഷ്ട്രീയ പ്രവർത്തകനായിരുന്നു എ.സി. ജോസ് ( ജ. ഫെബ്രുവരി 5 , 1937 - മ. ജനുവരി 23 , 2016) രണ്ടു തവണ അദ്ദേഹം ലോക്സഭാംഗമായിരുന്നു.
ചുരുങ്ങിയ കാലയളവിലേക്ക് ഏഴാം കേരള നിയമസഭയിൽ സ്പീക്കർ സ്ഥാനവും അദ്ദേഹം കൈകാര്യം ചെയ്തിട്ടുണ്ട്.
എറണാകുളത്ത് അമ്പാട്ട് ചാക്കോയുടെ മകനായി 1937 ഫെബ്രുവരി 5-ന് ജനിച്ച എ.സി. ജോസ് നിയമപഠനത്തിനുശേഷം കേരളാ ഹൈക്കോടതിയിൽ അഭിഭാഷകനായി പ്രവർത്തിക്കവേയാണ് രാഷ്ട്രീയത്തിൽ സജീവമായത്.
എ.കെ ആന്റണി, വയലാർ രവി തുടങ്ങിയ നേതാക്കൻമാരോടൊപ്പം രാഷ്ട്രീയത്തിൽ സജീവമായി.
കോൺഗ്രസ് വിദ്യാർത്ഥി-യുവജന പ്രസ്ഥാനങ്ങളിലൂടെ കേരള രാഷ്ട്രീയത്തിന്റെ നേതൃനിരയിലെത്തിയ എ.സി ജോസ് കേരള വിദ്യാർത്ഥി യൂണിയന്റെ രണ്ടാമത്തെ സംസ്ഥാന പ്രസിഡന്റായിരുന്നു.
എ.കെ. ആന്റണി യൂത്ത് കോൺഗ്രസ് സംസ്ഥാന പ്രസിഡന്റായപ്പോൾ സംസ്ഥാന ട്രഷററായി പ്രവർത്തിച്ചു.
കോൺഗ്രസിന്റെ ട്രേഡ് യൂണിയൻ രംഗത്ത് സജീവമായിരുന്നു.
അറുപതോളം സംഘടനകളുടെ പ്രസിഡന്റുമായി.
കെ.പി.സി.സി എക്‌സിക്യൂട്ടീവ് അംഗവും എ.ഐ.സി.സി അംഗവുമായിരുന്നു.
2004ൽ തെന്നല ബാലകൃഷ്ണപിള്ള കെ.പി.സി.സി പ്രസിഡന്റായപ്പോൾ ഏക വൈസ് പ്രസിഡന്റായി സേവനമനുഷ്ഠിച്ചു.
2016 ജനുവരി 23 ന് അദ്ദേഹം ഹൃദയാഘാതത്തെ തുടർന്ന് അന്തരിച്ചു.
1969ൽ കൊച്ചി കോർപറേഷൻ കൗൺസിലറായി തെരഞ്ഞെടുക്കപ്പെട്ടു.
1972ൽ കോർപറേഷന്റെ ഏറ്റവും പ്രായംകുറഞ്ഞ മേയറായി തെരഞ്ഞെടുക്കപ്പെട്ടു.
നോർത്ത് പറവൂർ നിയോജക മണ്ഡലത്തിൽ ത്രികോണ മത്സരത്തിൽ വർക്കി പൈനാടനോട് ഏറ്റുമുട്ടി പരാജയപ്പെട്ടു.
1980ൽ പറവൂരിൽ കെ.പി ജോർജിനെ പരാജയപ്പെടുത്തി.
ആദ്യമായി ഇലക്‌ട്രോണിക് വോട്ടിംഗ് ഏർപ്പെടുത്തിയ പറവൂരിൽ ശിവൻപിള്ളയോട് 123 വോട്ടിന് തോറ്റെങ്കിലും തെരഞ്ഞെടുപ്പ് കേസിനെ തുടർന്ന് റീ പോളിംഗ് നടക്കുകയും മൂവായിരത്തിൽ പരം വോട്ടിന് എ.സി ജോസ് തെരഞ്ഞെടുക്കപ്പെടുകയും ചെയ്തു.
1982ൽ കെ. കരുണാകരൻ മന്ത്രിസഭ അധികാരമേറ്റപ്പോൾ നിയമസഭാ സ്പീക്കറായി തെരഞ്ഞെടുക്കപ്പെട്ടു.
നിയമസഭയിൽ പ്രതിപക്ഷത്തിനും ഭരണപക്ഷത്തിനും തുല്യമായ സീറ്റുകൾ ഉണ്ടായിരുന്ന അവസരത്തിൽ കാസ്റ്റിംഗ് വോട്ട് രേഖപ്പെടുത്തി ചരിത്രത്തിൽ ഇടംനേടി.
1996ൽ ഇടുക്കി ലോക്‌സഭാ മണ്ഡലത്തിൽ നിന്നും ഫ്രാൻസിസ് ജോർജിനെ പരാജയപ്പെടുത്തി ലോക്‌സഭാംഗമായി.
പിന്നീട് മുകുന്ദപുരം ലോക്‌സഭാ മണ്ഡലത്തിൽ പി. ഗോവിന്ദപ്പിള്ളയുമായി ഏറ്റുമുട്ടി വിജയം നേടി.
മൂന്നാംവട്ടം തൃശൂർ മണ്ഡലത്തിൽ വി.വി രാഘവനെ തോൽപിച്ച് ലോക്‌സഭാംഗമായി.
2005 മുതൽ മൂന്നുവർഷക്കാലം കയർബോർഡിന്റെ ചെയർമാൻ സ്ഥാനം വഹിച്ചു.
മരണസമയത്ത് വീക്ഷണം പ്രിന്റിംഗ് ആന്റ് പബ്ലിഷിംഗ് കമ്പനിയുടെ മാനേജിംഗ് ഡയറക്ടറായി സേവനമനുഷ്ഠിക്കുകയായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2004 തൃശ്ശൂർ ലോകസഭാമണ്ഡലം സി.കെ. ചന്ദ്രപ്പൻ സി.പി.ഐ. എൽ.ഡി.എഫ്. 320960 എ.സി. ജോസ് കോൺഗ്രസ് (ഐ.) 274999 പി.എസ്. ശ്രീരാമൻ ബി.ജെ.പി. , എൻ.ഡി.എ. 72108 1999 തൃശ്ശൂർ ലോകസഭാമണ്ഡലം എ.സി. ജോസ് കോൺഗ്രസ് (ഐ.) യു.ഡി.എഫ്. 343793 വി.വി. രാഘവൻ സി.പി.ഐ. എൽ.ഡി.എഫ്. 332161 എ.എസ്. രാധാകൃഷ്ണൻ ജെ.ഡി.യു. 44354 1998 മുകുന്ദപുരം ലോകസഭാമണ്ഡലം എ.സി. ജോസ് കോൺഗ്രസ് (ഐ.) , യു.ഡി.എഫ്. പി. ഗോവിന്ദപിള്ള സി.പി.എം. , എൽ.ഡി.എഫ്. 1996 ഇടുക്കി ലോകസഭാമണ്ഡലം എ.സി. ജോസ് കോൺഗ്രസ് (ഐ.) യു.ഡി.എഫ്. കെ. ഫ്രാൻസിസ് ജോർജ് കേരള കോൺഗ്രസ് (ജെ.) , എൽ.ഡി.എഫ്. 1987 പറവൂർ നിയമസഭാമണ്ഡലം എൻ. ശിവൻ പിള്ള സി.പി.ഐ , എൽ.ഡി.എഫ്. എ.സി. ജോസ് കോൺഗ്രസ് (ഐ.) യു.ഡി.എഫ്. 1984 പറവൂർ നിയമസഭാമണ്ഡലം എ.സി. ജോസ് കോൺഗ്രസ് (ഐ.) യു.ഡി.എഫ്. എൻ. ശിവൻ പിള്ള സി.പി.ഐ , എൽ.ഡി.എഫ്. 1982 പറവൂർ നിയമസഭാമണ്ഡലം എ.സി. ജോസ് കോൺഗ്രസ് (ഐ.) യു.ഡി.എഫ്. കെ.പി.ജോർജ്ജ് സ്വതത്രൻ , എൽ.ഡി.എഫ്. കുടൂംബം
മഹാരാജാസ് കോളജിൽ നിന്നും വിരമിച്ച പ്രൊഫ. ലീലാമ്മ ജോസ് ആണ് ഭാര്യ.
സുനിൽ ജേക്കബ് ജോസ്, സിന്ധ്യ പാറയിൽ, സ്വീൻ ജോസ് അമ്പാട്ട്, സലിൽ ജോസ് എന്നിവരാണ് മക്കൾ.
അന്തരിച്ച മുൻ കേന്ദ്രമന്ത്രി എ.സി. ജോർജ് മൂത്ത സഹോദരനായിരുന്നു.
പരേതരായ എക്‌സ്‌പോർട്ട് ഇൻസ്‌പെക്ഷൻ ഏജൻസി ഡയറക്ടർ ജോൺ സി. അമ്പാട്ട്, കമഡോർ എ.സി അവറാച്ചൻ എന്നിവരും അദ്ദേഹത്തിന്റെ സഹോദരന്മാരായിരുന്നു.
പരേതരായ ഏലിക്കുട്ടി, ആനി റോബർട്ട്, ഓമന എന്നിവരും ത്രേസ്യാമ്മ, സിസിലി എന്നീ സഹോദരിമാരും അദ്ദേഹത്തിനുണ്ടായിരുന്നു.
എ.സി. ജോർജ്ജ് ഇംഗ്ലീഷ് വിലാസം https://ml.wikipedia.org/wiki/A.
കേരളത്തിലെ പൊതുപ്രവർത്തകനും കോൺഗ്രസ് നേതാവുമായിരുന്നു എ.സി. ജോർജ് .
അധികാരസ്ഥാനങ്ങൾ കേന്ദ്രമന്ത്രി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1977 മുകുന്ദപുരം ലോകസഭാമണ്ഡലം എ.സി. ജോർജ് കോൺഗ്രസ് (ഐ.) എസ്.സി.എസ്. മേനോൻ സ്വതന്ത്ര സ്ഥാനാർത്ഥി 1971 മുകുന്ദപുരം ലോകസഭാമണ്ഡലം എ.സി. ജോർജ് കോൺഗ്രസ് (ഐ.) സി.ഒ. പോൾ സി.പി.എം. 1970* മുകുന്ദപുരം ലോകസഭാമണ്ഡലം എ.സി. ജോർജ് കോൺഗ്രസ് (ഐ.) എ. തയ്യിൽ സ്വതന്ത്ര സ്ഥാനാർത്ഥി 1970 - പനമ്പിള്ളി ഗോവിന്ദമേനോൻ മരണപ്പെട്ടതിനെ തുടർന്ന് നടന്ന ഉപതിരഞ്ഞെടുപ്പ്.
അവലംബം കുടുംബം
സഹോദരൻ എ.സി. ജോസ് .
എ.സി. മൊയ്തീൻ ഇംഗ്ലീഷ് വിലാസം https://ml.wikipedia.org/wiki/A.
C._Moideen
കേരളത്തിലെ സി.പി.ഐ.(എം) നേതാക്കളിലൊരാളും മുൻ സംസ്ഥാന തദ്ദേശസ്വയംഭരണ വകുപ്പ് മന്ത്രിയുമാണ് എ.സി. മൊയ്തീൻ .
ജീവിതരേഖ രാഷ്ട്രീയ ജീവിതം
ഇടതുപക്ഷ വിദ്യാർത്ഥി പ്രസ്ഥാനമായ എസ്.എഫ്.ഐ. യിലൂടെ പൊതുരംഗത്ത് പ്രവർത്തിച്ച് തുടങ്ങിയ മൊയ്തീൻ, സി.പി.ഐ.(എം) തെക്കുംകര ലോക്കൽ സെക്രട്ടറി, വടക്കാഞ്ചേരി ഏരിയ കമ്മിറ്റി സെക്രട്ടറി, കെ.എസ്.വൈ.എഫ് വടക്കാഞ്ചേരി ബ്ലോക്ക് സെക്രട്ടറി തുടങ്ങിയ സ്ഥാനങ്ങൾ വഹിച്ചിട്ടുണ്ട്.
2004-ൽ വടക്കാഞ്ചേരി ഉപതെരഞ്ഞെടുപ്പിൽ അന്നത്തെ കേരളാ വൈദ്യുതി മന്ത്രിയായിരുന്ന കെ.മുരളീധരനെ  തോൽപ്പിച്ചതോടെ  മൊയ്തീൻ സംസ്ഥാന രാഷ്ട്രീയത്തിൽ ശ്രദ്ധേയനായി.
2011-ൽ സി.പി.ഐ.(എം) തൃശ്ശർ ജില്ലാ സെക്രട്ടറിയായി തെരഞ്ഞെടുക്കപ്പെട്ടിട്ടുണ്ട്.
2016-ൽ കുന്നംകുളം നിയമസഭാമണ്ഡലത്തിൽ നിന്ന് 7,734 വോട്ടുകളുടെ ഭൂരിപക്ഷത്തിൽ വിജയിച്ച മൊയ്തീൻ തുടർന്ന് പിണറായി വിജയൻ മന്ത്രിസഭയിൽ സഹകരണം, ടൂറിസം എന്നീ വകുപ്പുകളുടെ ചുമതലയുള്ള മന്ത്രിയായി.
പി. ജയരാജൻ രാജിവച്ചതിനെത്തുടർന്നുണ്ടായ മന്ത്രിസഭാ പുനഃസംഘടനയിലാണ് അദ്ദേഹത്തിന് വ്യവസായം, കായികം എന്നീ വകുപ്പുകൾ ലഭിച്ചത്.
സഹകരണം, ടൂറിസം എന്നീവകുപ്പകളുടെ മന്ത്രിയായി 25-5-2016 മുതൽ 21-11-2016 വരെ പ്രവർത്തിച്ചിരുന്നു.
അധികാരസ്ഥാനങ്ങൾ രണ്ടുവർഷക്കാലത്തോളം തൃശ്ശൂർ ജില്ലയിലെ തെക്കുംകര പഞ്ചായത്ത് പ്രസിഡണ്ടായി പ്രവർത്തിച്ചു.
2004 മുതൽ 2011 വരെ തൃശ്ശൂർ ജില്ലയിലെ വടക്കാഞ്ചേരി മണ്ഡലത്തെ പ്രതിനിധീകരിച്ച് കേരളാ നിയമസഭാംഗമായി പ്രവർത്തിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 കുന്നംകുളം നിയമസഭാമണ്ഡലം എ.സി. മൊയ്തീൻ സി.പി.എം , എൽ.ഡി.എഫ്. സി.പി. ജോൺ സി.എം.പി. 2006 വടക്കാഞ്ചേരി നിയമസഭാമണ്ഡലം എ.സി. മൊയ്തീൻ സി.പി.എം. എൽ.ഡി.എഫ് ടി.വി. ചന്ദ്രമോഹൻ ഡി.ഐ.സി. , യു.ഡി.എഫ്. 2004*(1) വടക്കാഞ്ചേരി നിയമസഭാമണ്ഡലം എ.സി. മൊയ്തീൻ സി.പി.എം. എൽ.ഡി.എഫ് കെ. മുരളീധരൻ കോൺഗ്രസ് (ഐ.) , യു.ഡി.എഫ്. (1) 2004-ൽ വി. ബാലറാം രാജിവെച്ചതിനുശേഷം നടന്ന വടക്കാഞ്ചേരി ഉപതിരഞ്ഞെടുപ്പ് കുടുംബം
ചിയാമു, ഫാത്വിമ ബീവി എന്നിവരുടെ മകനായി തൃശ്ശൂർ ജില്ലയിലെ വടക്കാഞ്ചേരിക്കടുത്ത്  കല്ലമ്പാറയിൽ 1956 ഏപ്രിൽ  18ന്  ജനിച്ചു.
ഭാര്യ  ഉസൈമ ബീവി.
ഒരു മകൾ പുറത്തേക്കുള്ള കണ്ണികൾ അവലംബം ↑ ↑ ↑ https://www.thenewsminute.com/article/pinarayi-cabinet-reshuffle-cpi-m-leader-mm-mani-made-minister-53166 ↑ https://www.deccanchronicle.com/nation/current-affairs/140818/ep-jayarajan-to-be-sworn-in-today.html ↑
എ.സി. ചാക്കോ ഇംഗ്ലീഷ് വിലാസം https://ml.wikipedia.org/wiki/A.
C._Chacko
കേരളത്തിലെ ഒരു രാഷ്ട്രീയപ്രവർത്തകനും നിയമസഭാംഗവുമായിരുന്നു എ.സി. ചാക്കോ (ജീവിതകാലം: 22 ഏപ്രിൽ 1913 - 8 ജൂൺ 2015).
കരിമണ്ണൂർ നിയമസഭാമണ്ഡലത്തിൽ നിന്നും കേരളകോൺഗ്രസ് പ്രതിനിധിയായി നാലാം കേരളനിയമസഭയിൽ അംഗമായി.
1913 ഏപ്രിൽ 22ന് തൊടുപുഴ താഴത്തുവീട്ടിൽ ജനനം.
താഴത്തു വീട്ടിൽ കുര്യാക്കോസ്, ഏലി എന്നിവർ മാതാപിതാക്കളും, തേസ്യാമ്മ സഹധർമ്മിണിയുമായിരുന്നു.
2015 ജൂൺ 9-ന് തൊടുപുഴയിൽ വച്ച് അന്തരിച്ചു.
രണ്ടുതവണയായി (1952-53,1954-56) തിരുക്കൊച്ചി നിയമസഭയിലും , നാലാം കേരളനിയമസഭയിൽ കരിമണ്ണൂർ മണ്ഡലത്തിൽ നിന്നും നിയമസഭയിൽ അംഗമായിരുന്ന ചാക്കോ 1965 -ലെ കേരളനിയമസഭാതിരഞ്ഞെടുപ്പിലും വിജയിച്ചിരുന്നു.
1980-83 വരെ ഇടുക്കി ഡിസിസി പ്രസിഡന്റായിരുന്ന ചാക്കോ 1970-73 കലഘട്ടത്തിൽ ഗവണ്മെന്റ് അഷുറൻസ് കമ്മിറ്റി ചെയർമാൻ, ലൈബ്രറി അഡ്വൈസറി കമ്മിറ്റിയംഗം (1976-77) എന്നീ നിലകളിലും പ്രവർത്തിച്ചിരുന്നു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1977 കരിമണ്ണൂർ നിയമസഭാമണ്ഡലം പി.ജെ. ജോസഫ് കേരള കോൺഗ്രസ് 38,294 13,908 എ.സി. ചാക്കോ കേരള കോൺഗ്രസ് (പിള്ള) 24,386 2 1970 കരിമണ്ണൂർ നിയമസഭാമണ്ഡലം എ.സി. ചാക്കോ കേരള കോൺഗ്രസ് 17,689 4,612 ജി.പി. കൃഷ്ണപിള്ള ആർ.എസ്.പി. 13,077 3 1967 കരിമണ്ണൂർ നിയമസഭാമണ്ഡലം എം.എം. തോമസ് കെ.ടി.പി. 19,070 6,200 എ.സി. ചാക്കോ കേരള കോൺഗ്രസ് 12,870 4 1965 കരിമണ്ണൂർ നിയമസഭാമണ്ഡലം എ.സി. ചാക്കോ കേരള കോൺഗ്രസ് 15,897 4,247 എം.എം. തോമസ് കെ.ടി.പി. 11,650 അവലംബം
ഓച്ചിറ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Ochira_railway_station
കൊല്ലം ജില്ലയിൽ സ്ഥിതിചെയ്യുന്ന ഒരു 'ഇ' ക്ലാസ് തീവണ്ടി നിലയമാണ് ഓച്ചിറ തീവണ്ടി നിലയം അഥവാ ഓച്ചിറ റെയിൽവേ സ്റ്റേഷൻ (കോഡ്:OCR).
ദക്ഷിണ റെയിൽവേക്കു കീഴിലുള്ള തിരുവനന്തപുരം റെയിൽവേ ഡിവിഷനിലാണ് ഈ തീവണ്ടിനിലയം ഉൾപ്പെടുന്നത്.
കൊല്ലം ജില്ലയിലെ കരുനാഗപ്പള്ളി തീവണ്ടി നിലയത്തിനും ആലപ്പുഴ ജില്ലയിലെ കായംകുളം ജംഗ്ഷൻ തീവണ്ടിനിലയത്തിനും മധ്യേയാണ് ഓച്ചിറ തീവണ്ടിനിലയം സ്ഥിതിചെയ്യുന്നത്.
ഓച്ചിറ പരബ്രഹ്മ ക്ഷേത്രത്തിനു സമീപത്തുള്ള പ്രധാനപ്പെട്ട റെയിൽവേ സ്റ്റേഷനാണിത്.
കേരളത്തിലെ 11 റെയിൽവേ സ്റ്റേഷനുകളെ ഉന്നത നിലവാരത്തിലെത്തിക്കുന്നതിനുള്ള ഇന്ത്യൻ റെയിൽവേയുടെ പദ്ധതിയിൽ ഈ തീവണ്ടി നിലയവും ഉൾപ്പെട്ടിട്ടുണ്ട്.
സേവനങ്ങൾ ഇവിടെ നിർത്തുന്ന പാസഞ്ചർ തീവണ്ടികൾ നം.
56365/56366 ഗുരുവായൂർ പുനലൂർ ഫാസ്റ്റ് പാസഞ്ചർ ഇതും കാണുക കൊല്ലം ജംഗ്ഷൻ കരുനാഗപ്പള്ളി കായംകുളം ജംഗ്ഷൻ പരവൂർ അവലംബം
ഓച്ചിറ വേലുക്കുട്ടി ഇംഗ്ലീഷ് വിലാസം https://ml.wikipedia.org/wiki/Ochira_Velukutty
മലയാള നാടക വേദിയിലെ ആദ്യകാല നടനാണ് ഓച്ചിറ വേലുക്കുട്ടി (1905–1954).
മലയാളത്തിലെ ആദ്യകാല സംഗീത നാടകങ്ങളിലെ സ്ത്രീ വേഷങ്ങളായിരുന്നു ഇദ്ദേഹം കൈകാര്യം ചെയ്തിരുന്നത്.
1905 ൽ കൊല്ലത്തെ ഓച്ചിറയിൽ ജനിച്ചു.
ഓച്ചിറ പരബ്രഹ്മോദയ നടന സഭ  എന്ന സമിതിയിൽ ബാലവേഷങ്ങൾ അവതരിപ്പിച്ചു.
സ്വാമി ബ്രഹ്മവ്രതന്റെ ശിക്ഷണത്തിൽ നടനസഭ അവതരിപ്പിച്ച പ്രശ്സതമായ കരുണയിലെ വാസവദത്തയെ രംഗത്തവതരിപ്പിച്ച ഓച്ചിറ വേലുക്കുട്ടി എക്കാലത്തെയും മഹാന്മാരായ നടന്മാരിൽ ഒരാളാണ്.
പരബ്രഹ്മോദയ നടനസഭ ഒരുക്കിയ പശ്ചാത്തലത്തിൽ നിന്നും ഊർജ്ജം ഉൾകൊണ്ടാണ് കെ.പി.എ.സി. മലയാള നാടകവേദിയെ ജനകീയമാക്കുന്നതിന് തുടക്കമിട്ടത്.
1954-ൽ നിര്യാതനായി.
ഓച്ചിറ ബ്ലോക്ക് പഞ്ചായത്ത്
കൊല്ലം ജില്ലയിൽ കരുനാഗപ്പള്ളി താലൂക്കിലാണ് ഓച്ചിറ ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഓച്ചിറ, കുലശേഖരപുരം, തഴവ, ക്ളാപ്പന എന്നീ ഗ്രാമപഞ്ചായത്തുകൾ ഓച്ചിറ ബ്ളോക്കുപഞ്ചായത്തിലുൾപ്പെടുന്നു.
ഓച്ചിറ, കുലശേഖരപുരം, ആദിനാട്, ക്ളാപ്പന, തഴവാ, പാവുമ്പ എന്നീ വില്ലേജുകളിലായി വ്യാപിച്ചുകിടക്കുന്ന ഓച്ചിറ ബ്ളോക്ക് പഞ്ചായത്തിന് 47.1 ചതുരശ്രകിലോമീറ്റർ വിസ്തീർണ്ണമുണ്ട്.
1960 ഒക്ടോബർ 20-തിനാണ് ഓച്ചിറ ബ്ളോക്ക് രൂപീകൃതമായത്.
ഭൂപ്രകൃതിയനുസരിച്ച് ഓച്ചിറ ബ്ളോക്ക് പഞ്ചായത്തിനെ മണൽ പ്രദേശം, തീരദേശ സമതലം, സമതലങ്ങൾ, പാടശേഖരങ്ങൾ, വെള്ളക്കെട്ടുപ്രദേശങ്ങൾ, കായൽത്തീരസമതലം എന്നിങ്ങനെ തരംതിരിക്കാം.
പശിമകലർന്ന മണൽമണ്ണ്, അലൂവിയൽ മണ്ണ്, പൊടിമൺ കലർന്ന പശിമരാശി മണ്ണ്, ലാറ്ററൈറ്റ് മണ്ണ്, ചെളിമണ്ണ്, മണലോടുകൂടിയ ചെളിമണ്ണ് എന്നിവയാണ് ഈ പ്രദേശത്ത് കാണപ്പെടുന്ന പ്രധാനമണ്ണിനങ്ങൾ.
അതിരുകൾ വാർഡുകൾ സ്ഥിതിവിവരക്കണക്കുകൾ ജില്ല കൊല്ലം താലൂക്ക് കരുനാഗപ്പള്ളി വിസ്തീര്ണ്ണം 47.1 ചതുരശ്ര കിലോമീറ്റർ ജനസംഖ്യ 86903 പുരുഷന്മാർ 42464 സ്ത്രീകൾ 44439 ജനസാന്ദ്രത 1845 സ്ത്രീ : പുരുഷ അനുപാതം 1047 സാക്ഷരത 89.16% വിലാസം
ഓച്ചിറ ബ്ലോക്ക് പഞ്ചായത്ത് ഓച്ചിറ - 690526 ഫോൺ‍ : 0476 2690270 ഇമെയിൽ‍‍ : bdoocrkollam@bsnl.in അവലംബം
http://lsgkerala.in/oachirablock Archived 2014-03-05 at the Wayback Machine .
ഓച്ചിറ ഇംഗ്ലീഷ് വിലാസം https://ml.wikipedia.org/wiki/Oachira
ആലപ്പുഴ കൊല്ലം ജില്ലകളുടെപ്രധാന അതിർത്തിയാണ് ഓച്ചിറ, ഓച്ചിറ ടൗൺ കൊല്ലം ജില്ലയിൽ കരുനാഗപ്പള്ളി താലൂക്കിലാണ് .
ആലപ്പുഴ ജില്ലയുടെയും കൊല്ലം ജില്ലയുടെയും പ്രദേശങ്ങൾ ഓച്ചിറ യിൽ ഉൾപ്പെടുന്നു.
ഓച്ചിറ ഗ്രാമപഞ്ചായത്ത് 1953 ലാണ് നിലവിൽ വന്നത്.
ഓച്ചിറ ബ്ലോക്ക് പഞ്ചായത്ത് കരുനാഗപ്പള്ളി താലൂക്കിലാണ്.
ഓച്ചിറ, കുലശേഖരപുരം , തഴവ , ക്ലാപ്പന എന്നീ ഗ്രാമപഞ്ചായത്തുകൾ ഓച്ചിറ ബ്ലോക്കിലാണുൾപ്പെടുന്നത്.
അതിപുരാതനകാലം മുതൽ ഓച്ചിറ ഒരു ബുദ്ധമതകേന്ദ്രമായിരുന്നു.
കൊല്ലം ജില്ലയുടേയും ആലപ്പുഴ ജില്ലയുടേയും അതിർത്തിയിൽ വരുന്ന പ്രദേശമാണിത്.
പ്രശസ്തമായ ഓച്ചിറ പരബ്രഹ്മക്ഷേത്രം ഇവിടെയാണു്.
പ്രധാന ആരാധനാലയങ്ങൾ ഓച്ചിറ പരബ്രഹ്മക്ഷേത്രം - കേരളത്തിലെ മറ്റ്‌ ഹൈന്ദവക്ഷേത്രങ്ങളിൽ നിന്നും തികച്ചും വ്യത്യസ്തമാണ്‌ ഓച്ചിറയിൽ സ്ഥിതി ചെയ്യുന്ന പരബ്രഹ്മക്ഷേത്രം.
ദക്ഷിണകാശി എന്നറിയപ്പെടുന്ന ക്ഷേത്രത്തിന്റെ പ്രത്യേകത ഇവിടെ ശ്രീകോവിലോ പ്രതിഷ്ഠയോ പൂജയോ ഇല്ല എന്നുള്ളതാണ്‌.
കിഴക്കേ ഗോപുരകവാടം മുതൽ ഇരുപത്തിരണ്ടേക്കർ സ്ഥലത്ത്‌ രണ്ട്‌ ആൽത്തറയും ഏതാനും ചില കാവുകളും അടങ്ങുന്നതാണ്‌ ഇവിടുത്തെ ക്ഷേത്രസങ്കൽപം.
ഇവിടത്തെ ഉത്സവം വൃശ്ചിക മാസത്തിലാണ് നടത്തുന്നത്.
അവലംബം Oachira എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓച്ചിറ കാളകെട്ട് കെട്ടുകാള
ഇരുപത്തെട്ടാം ഓണഘോഷ പരിപാടികളോടനുബന്ധിച്ച് ഓച്ചിറ പരബ്രഹ്മക്ഷേത്രത്തിൽ നടക്കുന്ന ഒരു ആഘോഷമാണ് കാളകെട്ട് .
ഒരു ജോടി കാളകളുടെ രൂപങ്ങൾ കെട്ടിയുണ്ടാക്കി അതിനെ ഓച്ചിറ ക്ഷേത്രപരിസരത്ത് നിരത്തി വെച്ചു കൊണ്ടാണ് ഈ ആഘോഷം കൊണ്ടാടുന്നത്.
ഇങ്ങനെ കെട്ടിയുണ്ടാക്കുന്ന കാളരൂപങ്ങളെ കെട്ടുകാളകൾ എന്നും പറയുന്നു.
വൈവിദ്ധ്യമാർന്ന വലിപ്പങ്ങളിലുള്ള കാളകളെ ഈ സമയത്ത് മൈതാനത്ത് നിരത്താറുണ്ട്.
ഓണാട്ടുകരയിലെ 52 കരക്കാരുടെ വകയായാണ് ഓരോ കാളയും നിരക്കുന്നത്.
2014-ൽ ഇത്തരത്തിലെ 200-ലധികം കാളകൾ അണി നിരക്കുകയുണ്ടായി.
ലോകത്തിലെ തന്നെ ഏറ്റവും വലിയ കാളകെട്ടുത്സവം എന്നു പറയാവുന്നതാണ് ഈ ആഘോഷം.
കാളകളുടെ തലമാത്രമാണ് സ്ഥിരമായി ഉണ്ടാകാറുള്ളത്.
ഓരോ തലയ്ക്കും വേണ്ട ഉടലുകൾ വർഷാവർഷം ഓരോ കരക്കാരുടേയും കാളകെട്ട് സമിതികളുടേയും ഇഷ്ടാനുസാരം കെട്ടിയുണ്ടാക്കുകയാണ് പതിവ്.
ചട്ടത്തിൽ വൈക്കോലും മറ്റും കൊണ്ട് വെട്ടിയുണ്ടാക്കുന്ന ഉടലിന്റെ മുകളിൽ തലപിടിപ്പിച്ചാണ് കാളകളെ കെട്ടിവലിച്ചു കൊണ്ടു വരുക.
ഏറ്റവും വലിയ കാളകൾക്ക് ടൺ കണക്കിന് ഭാരം ഉണ്ടാകാറുണ്ട്.
എന്നാൽ കൈവെള്ളയിൽ ഒതുങ്ങുന്ന തരത്തിലുള്ളവയും ഉണ്ട്.
സാധാരണയായി ഒരു കാളക്ക് വെള്ള നിറവും മറ്റേതിന് ചുവപ്പുമാണ് കൊടുക്കാറുള്ളത്.
തുണിയുടെ പുറത്തു കൂടി കഴുത്തിൽ മണികൾ കെട്ടിത്തൂക്കുകയും ജീവത, നെറ്റിപ്പട്ടം, വെൺചാമരം തുടങ്ങിയ അലങ്കാരങ്ങളും മാലകളും മറ്റും അണിയിക്കുകയും ചെയ്യുന്നു.
ഓരോ കരക്കാരും മത്സരബുദ്ധിയോടെ കാളകളെ അണിയിച്ചൊരുക്കുകയും ചെണ്ട-പഞ്ചാരി-പാണ്ടി മേളങ്ങളും മറ്റുമായി ആഘോഷപൂർവ്വം ക്ഷേത്രത്തിലേക്ക് ആനയിച്ചുകൊണ്ടു വരുന്ന കാളകൾക്ക് മത്സരത്തിന്റെ രീതിയിൽ സമ്മാനം കൊടുക്കുന്ന പതിവും ഉണ്ട്.
ഓണാട്ടുകര കതിരവൻ എന്നതായിരുന്നു 2014-ലെ ഏറ്റവും വലിയ കെട്ടുകാള.
ഇതും കാണുക ചുനക്കര രാജൻ കെട്ടുകാഴ്ച കെട്ടുകുതിര അവലംബങ്ങൾ
ഓച്ചോ അപ്പെല്ലിഡോസ് വാസ്കോസ്
2014 ൽ പുറത്തിറങ്ങിയ ഒരു സ്പാനിഷ് കോമഡി ചിത്രമാണ് ഓച്ചോ അപ്പെല്ലിഡോസ് വാസ്കോസ് (ഇംഗ്ലീഷ്: സ്പാനിഷ് അഫയർ) എമിലിയോ മാർട്ടനെസ്-ലാസറോ സംവിധാനം ചെയ്ത ഈ ചിത്രം 2014 മാർച്ച് 14 ന് സ്പെയിനിൽ പ്രദർശനത്തിനെത്തി.
ചിത്രം റിലീസ് ചെയ്ത് ആറു ആഴ്ചകൾക്കുള്ളിൽ സ്പെയിനിൽ ഏറ്റവും വലിയ രണ്ടാമത്തെ ബോക്സ് ഓഫീസ് ഹിറ്റായി മാറി.
2015, നവംബർ 20ന് ഓച്ചോ അപ്പെല്ലിഡോസ് കാറ്റലാനെസ് (ഇംഗ്ലീഷ് ടെറ്റിൽ: സ്പാനിഷ് അഫയർ 2) എന്ന പേരിൽ ഒരു തുടർചിത്രം പുറത്തിറങ്ങി.
അഭിനേതാക്കൾ ഡാനി റൊവിര - റാഫേൽ "റാഫ" ക്വിറോസ് / ആൻച്ചോൺ ക്ലാര ലാഗോ - അമൈയ കോറ എൽജാൽഡെ - കോൾഡൊ കാർമാൻ മാച്ചി - മെർച്ചെ / ആനി ആൽബർട്ടോ ലോപ്പസ് - ജോവാക്വിൻ അൽഫോൺസോ സാഞ്ചെസ് - കർരോ ലണ്ടർ ഒട്ടോല - ബൊറോക്ക ആബേൽ മോറ - പെഡ്രോ ആറ്റർ മാജോ - ഫാദർ ഇനാക്സിയോ അറ്റ്വീബർ ഗാർമിയേര -  ഇറേത്ക്സ മിറിയം കാബീസാ - എഡ്നെനെ സാന്റി ഉഗൾദ് - കെപ്പ ലോസ് ഡെൽ റിയോ - സ്വയം പുരസ്കാരങ്ങളും നാമനിർദ്ദേശങ്ങളും Awards Category Nominated Result II Premios Feroz Best Comedy നാമനിർദ്ദേശം Best Supporting Actor Karra Elejalde നാമനിർദ്ദേശം Best Supporting Actress Carmen Machi നാമനിർദ്ദേശം Best Trailer നാമനിർദ്ദേശം 29th Goya Awards Best Supporting Actor Karra Elejalde വിജയിച്ചു Best Supporting Actress Carmen Machi വിജയിച്ചു Best New Actor Dani Rovira വിജയിച്ചു Best Cinematography Kalo Berridi നാമനിർദ്ദേശം Best Original Song "No te marches jamás" by Fernando Velázquez നാമനിർദ്ദേശം
ഓജ രാജ്ഞി
ഒരു ഇന്ത്യൻ രാഷ്ട്രീയക്കാരിയും ബിസിനസുകാരിയുമാണ് ഓജ രാജ്ഞി (ജനനംഃ നവംബർ 27,1950).
2019 മുതൽ ഗുവാഹത്തി ലോക്സഭാമണ്ഡലത്തെ പ്രതിനിധീകരിച്ച് ലോക്സഭാംഗമായി സേവനമനുഷ്ഠിക്കുന്നു.
1996 മുതൽ 1997 വരെ ഗുവാഹത്തി മുനിസിപ്പൽ കോർപ്പറേഷന്റെ മേയറായും സേവനമനുഷ്ഠിച്ചിട്ടുണ്ട്.
ഓച്ചിറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Oachira_Gramapanchayat
9°08′09″N 76°30′37″E ﻿ / ﻿ 9.1359°N 76.5103°E ﻿ / 9.1359; 76.5103
കൊല്ലം ജില്ലയിൽ കരുനാഗപ്പള്ളി താലൂക്കിൽ ഓച്ചിറ ബ്ലോക്കിൽ ഉൾപ്പെടുന്ന ഗ്രാമപ്പഞ്ചായത്താണ് ഓച്ചിറ (ഇംഗ്ലീഷ്:Ochira Gramapanchayat) .
ചുറ്റമ്പലങ്ങളോ ശ്രീകോവിലുകളോ ഇല്ലാത്ത പ്രസിദ്ധമായ പരബ്രഹ്മ മൂർത്തി ക്ഷേത്രങ്ങൾക്ക് പ്രസിദ്ധമാണ്‌  ഓച്ചിറ.
ഇവിടം ഒരു കാലത്ത് ബൗദ്ധകേന്ദ്രമായിരുന്നുവെന്ന് കരുതപ്പെടുന്നു.
കൊല്ലംജില്ലയുടെ ഒരു അതിർത്തി പ്രദേശമാണ്‌ ഓച്ചിറ.
1953-ലാണ് ഓച്ചിറ പഞ്ചായത്ത് നിലവിൽ വന്നത്.
വടക്ക്        - കൃഷ്ണപുരം , ദേവികുളങ്ങര എന്നീ പഞ്ചായത്തുകൾ.
പടിഞ്ഞാറ് - ക്ലാപ്പന പഞ്ചായത്ത്.